চট্টগ্রাম, বাংলাদেশনিউজ২৪x৭.কম;  চট্টগ্রাম বন্দরের বহির্নোঙ্গরের কুতুবদিয়া উপকূলে অবস্থান কারি এমভি ইডা নামের একটি জাহাজের মালামাল লুঠ করে নিয়ে যাওয়ার সময় ৪১ জলদস্যুকে আটক  করেছে কোস্ট গার্ড। এসময় জল দস্যুদের ব্যবহৃত বোটসহ প্রায় ৩০ লাখ টাকা মুল্যের বিপুল পরিমান মালামাল উদ্ধার করা হয়। গতকাল সকাল ৯টা থেকে সাগর ও কুতুবদিয়া উপকুলের বিভিন্নস্থানে অভিযান চালিয়ে এসব জলদস্যুকে আটক করা হয়। আটক জলদস্যুদের বিকেলে চট্টগ্রাম মহানগরীর পতেঙ্গা থানায় হস্থান্তর করা হয় বলে কোস্ট গার্ড সুত্র জানিয়েছে।  কোস্ট গার্ড পূর্ব জোনের স্টাফ অফিসার লেঃ কমান্ডার রাজিব বাংলাদেশনিউজ২৪x৭.কমকে জানান মঙ্গলবার রাতে সিঙ্গাপুর থেকে এমভি ইডা নামের একটি স্ক্রেপ ভেসেল আনা হয়। স্ক্রেপ ভেসেলের খবর পেয়ে স্থানীয়  জলদস্যুরা মালামাল লুটের জন্য হানা দেয়। জাহাজে জলদস্যু হামলা করেছে এমন খবর পেয়ে কোস্টগার্ড ও নৌ বাহিনীর একটি যৌথ দল ঘটনাস্থলে পৌছিয়ে অভিযানে অংশ নেয়া কোস্ট গার্ডের লেঃ কমান্ডার গুলজার বাংলাদেশনিউজ২৪x৭.কমকে জানিয়েছেন ভোর ৬ টার দিকে লুটপাটের খবর পাই। সকাল সাড়ে ৮ টার দিকে ঘটনাস্থলে পৌছলে জলদস্যুরা কোস্ট গার্ড ও নৌ বাহিনীর উপস্থিতি টের পেয়ে মালামাল ও বোট নিয়ে পালানোর ধাওয়া করে ৫টি বোট সহ ৪১ জলদস্যুকে আটক করা হয়। তিনি জানান দস্যুরা ১০টি বোট নিয়ে মালামাল লুট করতে এসেছিলো। অভিযানে নৌ বাহিনীর পক্ষে নেতৃত্বে ছিলেন  কমান্ডার মামুন। লেঃ কমান্ডার গুলজার জানান আটককৃত জলদস্যুদের সবার বাড়ি কুতুবদিয়ার বিভিন্ন এলাকায়। তিনি জানান এমভি নরশিপ নামের একটি টাগ ভেসেল এই জাহাজটিকে টেনে সিঙ্গাপুর থেকে কাটার জন্য চট্টগ্রাম নিয়ে আসে। স্ক্রেপ জাহাজের বিষয়টি বুঝতে পেরে স্থানীয় লোকজন জাহাজের মালামাল লুটপাটের জন্য হামলা চালায়।  বাংলাদেশনিউজ২৪x৭.কম/এমএ/এসএকে.